**TIRGUS IZPĒTES NOTEIKUMI**

*Ergoterapeita pakalpojumi pilngadīgu personu ar garīga rakstura traucējumiem atbalsta plānu izstrādei (papildu vērtēšana)*

Rīgā, 2021. gada  30. septembrī

1. **PASŪTĪTĀJS – TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Projekta vadītāja  Sandra Miķelsone-Slava  e-pasts: [sandra.mikelsone@kurzemesregions.lv](mailto:sandra.mikelsone@kurzemesregions.lv)  mob. tālr. +37120027280 |

1. **PAKALPOJUMS**
   1. Iepirkuma priekšmets – ergoterapeita pakalpojumi pilngadīgu personu ar garīga rakstura traucējumiem (turpmāk – GRT) individuālo vajadzību izvērtēšanā un atbalsta plānu izstrādē sadarbībā ar sociālajiem darbiniekiem, kuri izvērtē personu ar GRT individuālās vajadzības projekta Nr. 9.2.2.1./15/I/004 “Kurzeme visiem” (turpmāk -Projekts), ietvaros (turpmāk – Iepirkuma priekšmets).
   2. Iepirkuma līguma priekšmeta CPV kods 85121200-5 medicīnas speciālistu pakalpojumi.
   3. Pakalpojuma sniegšanas vieta – Kurzemes plānošanas reģiona teritorija.
   4. Pakalpojuma sniegšanas laiks – laika periodā no 2021. gada septembra līdz 2022. gada 31. decembrim pēc atsevišķi saskaņota laika grafika, vienojoties ar Pasūtītāju. Pakalpojuma gala izpildes termiņš var tikt pagarināts, ja pašvaldībās tiek identificētas papildu personas ar GRT, kurām nepieciešams izvērtējums.
   5. Iepirkuma priekšmets tiek finansēts no Projekta līdzekļiem.
   6. Līgumcenā par iepirkuma priekšmeta izpildi iekļautas visas izmaksas, izņemot pievienotās vērtības nodokli.
   7. Detalizētāka informācija par iepirkuma priekšmetu iekļauta tirgus izpētes noteikumu (turpmāk – noteikumi) 1.pielikumā „Tehniskā specifikācija”.
2. **PRASĪBAS PRETENDENTAM**
   1. Pretendentam vai tā piedāvātajam speciālistam/speciālistiem uz piedāvājuma iesniegšanas dienu ir:
      1. spēkā esošs **ārstniecības personas sertifikāts ar tiesībām praktizēt ergoterapeita pamatspecialitātē**;
      2. vismaz 3 (trīs) gadu pieredze darbā ar pilngadīgām personām ar garīga rakstura traucējumiem iepriekšējo 3 (trīs) gadu laikā (2018., 2019., 2020. un 2021.  gadā);
3. **PIEDĀVĀJUMA IZVĒLES KRITĒRIJS**
   1. Pasūtītājs piešķirs līguma slēgšanas tiesības saimnieciski visizdevīgākajam piedāvājumam, kurš tiks noteikts izmantojot piedāvāto cenu.
   2. Pakalpojuma cena par **dalību 1 personas atbalsta plāna izstrādē nedrīkst pārsniegt** **80,00 EUR bez PVN**.
   3. Ja Pasūtītājs konstatēs, ka uz saimnieciski visizdevīgāko piedāvājumu pretendē vismaz divi piedāvājumi, kuri ir ar vienādu cenu, tas dos priekšroku pretendentam, kura piedāvātais ergoterapeits līdz šim ir piedalījies personu ar GRT individuālo vajadzību izvērtēšanā un atbalsta plānu izstrādē.
4. **PIEDĀVĀJUMA IESNIEGŠANAS NOTEIKUMI**
   1. Piedāvājums iesniedzams līdz **2021. gada 18. oktobra pulksten 15.00,** nosūtot aizpildītu piedāvājuma formu (2. pielikums) uz e-pastu: [sandra.mikelsone@kurzemesregions.lv](mailto:sandra.mikelsone@kurzemesregions.lv).
   2. Pretendents piedāvājumā iekļauj:
      1. Aizpildītu piedāvājuma formu (saskaņā ar tirgus izpētes noteikumu 2.pielikumu);
      2. Piedāvātā/-to speciālista/-tu kvalifikācijas un pieredzes apraksts;
      3. Kvalifikāciju apliecinoša dokumenta kopiju (skenētu dokumenta oriģinālu).

**6. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**6.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana.
    2. Pasūtītājam, pēc piedāvājumu saņemšanas, ir tiesības veikt sarunas ar pretendentiem. Sarunu gaitā pasūtītājs ir tiesīgs lūgt pretendentus izskaidrot, papildināt un uzlabot piedāvājumus.
    3. Pasūtītājs jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pakalpojumu sniedzējus iesniegt piedāvājumus, kā arī uzaicināt viņus uz sarunām.
    4. Pasūtītājam ir tiesības sarunas veikt tikai ar tiem pretendentiem, kuru iesniegtie piedāvājumi potenciāli ir visizdevīgākie. Pasūtītājs ir tiesīgs uzsākt sarunas arī ar pakalpojuma sniedzēju, ar kuru iepriekš sarunas netika veiktas.
    5. Pasūtītājs lūdz pretendentus, ar kuriem notikušas sarunas, apstiprināt savu gala piedāvājumu, ja tas ticis mainīts un ja pasūtītājs uzskata, ka ir iegūts tā vajadzībām atbilstošs piedāvājums.
    6. No iesniegtajiem piedāvājumiem tiks izvēlēts pasūtītāja vajadzībām visatbilstošākais piedāvājums ar zemāko cenu.
    7. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, pasūtītājam ir tiesības izvēlēties nākamo izdevīgāko piedāvājumu.

**6.2. Lēmuma pieņemšana un paziņošana**

Triju darbdienu laikā pēc lēmuma pieņemšanas pasūtītājs informē visus pretendentus par tirgus izpētes rezultātiem.

**6.3. Iepirkuma līguma slēgšana**

* + 1. Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja pasūtītājs un pretendents sarunās nav vienojušies par citiem noteikumiem:
       1. Piedāvātā cena bez pievienotās vērtības nodokļa ir nemainīga visā iepirkuma līguma darbības laikā;
       2. Pasūtītājs un izpildītājs vienojas par samaksas biežumu;
       3. Pasūtītājs norēķinās ar izpildītāju 15 dienu laikā no pieņemšanas – nodošanas akta parakstīšanas un rēķina saņemšanas dienas;
       4. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
       5. Iepirkuma līguma slēgšanas laiks tiks noteikts, pretendentam un Pasūtītājam vienojoties, bet tas nav nosakāms garāks par piecām darbdienām no dienas, kad Pasūtītājs nosūtījis aicinājumu pretendentam parakstīt iepirkuma līgumu.

1. pielikums

**TEHNISKĀ SPECIFIKĀCIJA**

**“Ergoterapeita piesaiste pilngadīgu personu ar garīga rakstura traucējumiem atbalsta plānu izstrādei (papildu vērtēšana)”**

1. **Pasūtītājs** – Kurzemes plānošanas reģions
2. **Pasūtījuma pamats -** 2015. gada 16. jūnija Ministru kabineta noteikumi “Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi” (turpmāk - MK313) un projekta “Kurzeme visiem” ieviešana.
3. **Pakalpojuma priekšmets –** ergoterapeita pakalpojumi personu ar GRT[[1]](#footnote-1) individuālo vajadzību izvērtēšanā un atbalsta plānu izstrādē sadarbībā ar sociālajiem darbiniekiem, kuri izvērtē personu ar GRT individuālās vajadzības Projekta ietvaros. Izvērtējamo personu skaits iepirkuma līguma izpildes laikā var mainīties[[2]](#footnote-2).
4. **Pakalpojuma sniegšanas vieta** - Kurzemes plānošanas reģiona teritorija.
5. **Pakalpojuma mērķa grupa** - personas ar GRT (I vai II invaliditātes grupa), kuras iepirkuma līguma izpildes laikā dzīvo kādā no Kurzemes plānošanas reģiona pašvaldībām vai saņem pakalpojumu VSAC „Kurzeme” vai Latvijas Sarkanā Krusta sociālās aprūpes centrā „Stūrīši”.
6. Izvērtējamo personu ar GRT, kuras dzīvo kādā no Kurzemes plānošanas reģiona pašvaldībām, atlases principi:
7. Kurzemes plānošanas reģiona pašvaldību sociālo dienestu redzeslokā esošās personas ar GRT, kurām ir nepieciešami, bet nav nodrošināti sociālie pakalpojumi,
8. personas ar GRT, kuras gaida rindā uz pakalpojuma saņemšanu VSAC,
9. personas ar GRT, kuras vērsīsies, vai par kurām nonāks informācija, sociālajā dienestā pēc informācijas izplatīšanas par projekta aktivitātēm.
10. Iesaistoties izvērtēšanas procesā, ievērot piesardzības pasākumus (lietot sejas aizsargmaskas, iespēju robežās ievērot noteikto distanci un higiēnas/dezinfekcijas prasības u.c.) un valstī noteiktās epidemioloģiskās prasības, ja tādas uz izvērtēšanas brīdi ir spēkā.
11. Atbalsta plānu paraksta katra persona ar GRT un visi izvērtēšanā iesaistītie speciālisti.
12. **Ergoterapeita darba uzdevums** 
    1. Sadarboties ar Pasūtītāja norādīto sociālo darbinieku personu ar GRT izvērtēšanas un atbalsta plāna izstrādes procesā. Pakalpojuma sniegšanas laikā sociālais darbinieks nodrošina izvērtēšanas laikā iegūto informāciju par personām ar GRT, kuru atbalsta plānu izstrādē ir jāpiedalās ergoterapeitam. Jāņem vērā, ka ergoterapeita piesaiste atbalsta plāna izstrādē var nebūt nepieciešama.
    2. Ievērot informācijas konfidencialitāte un fizisko personu datu aizsardzības prasības visos gadījumos, kad tas ir attiecināms un piemērojams.
    3. Iepazīties ar sociālā darbinieka nosūtīto informāciju un/vai izvērtēšanas dokumentiem.
    4. Piedalīties sociālā darbinieka ierosinātās un organizētās tikšanās reizēs klātienē vai neklātienē, lai apspriestu riskus, neskaidrības un citus jautājumus par katrai izvērtējamai personai ar GRT piemērotāko atbalstu.
    5. Tikties klātienē ar personām ar GRT, ja no sociālā darbinieka iesniegtās informācijas un/vai nosūtītajiem izvērtēšanas dokumentiem, nav iespējams noteikt personai nepieciešamā atbalsta apjomu un sniegt rekomendācijas vai priekšlikumus/ieteikumus atbalstam. Ergoterapeitam pēc nepieciešamības ir jāspēj nodrošināt komunikāciju ar izvērtējamo mērķa grupas personu latviešu un krievu valodā, izmantot surdo tulkojumu saziņai ar personu, kura komunikācijā izmanto zīmju vai žestu valodu un citas alternatīvās komunikācijas metodes.
    6. Sniegt rekomendācijas vai priekšlikumus atbalstam, ko nepieciešams nodrošināt personai ar GRT, nevēlamas uzvedības vai ar to saistīto iespējamo risku novēršanai vai kontrolei, pēc iespējas noskaidrojot izvērtējamās personas ar GRT viedokli par nepieciešamajiem atbalsta pasākumiem personas ar GRT dzīves sabiedrībā uzlabošanai vai nodrošināšanai. Rekomendācijas sniedzamas 20 (divdesmit) dienu laikā no izvērtēšanas dokumentu saņemšanas dienas.
    7. Sagatavot pārskatu par klātienes/neklātienes tikšanos ar personu ar GRT (ja tāda notiek), tai skaitā fiksējot informāciju par tikšanās laiku, vietu, tikšanās ilgumu, rekomendācijas vai priekšlikumus personas ar GRT dzīves sabiedrībā uzlabošanai vai nodrošināšanai.
    8. Iesniegt parakstītu pārskatu par katru klātienes/neklātienes tikšanos ar personu ar GRT (ja tāda notiek) sociālajam darbiniekam papīra formā vai nosūtīt to elektroniskā formā, ievērojot fizisko personu datu aizsardzības noteikumus (piemēram, šifrējot datus vai nodrošinot to aizsardzību ar paroli).
    9. Iesniegt elektroniskā formā Pasūtītājam dalības atbalsta plāna izstrādē pamatojošos dokumentus, ievērojot fizisko personu datu aizsardzības noteikumus:
       1. sociālā darbinieka sagatavoto tikšanās protokolu kopijas;
       2. ergoterapeita sagatavoto un parakstīto pārskatu kopijas, ja ir notikusi klātienes tikšanās;
       3. ergoterapeita sagatavotās un parakstītās rekomendācijas vai priekšlikumus/ieteikumus.
    10. Speciālists nodrošina informācijas un/vai izvērtēšanas dokumentu papīra un elektronisko kopiju vai izdruku glabāšanu un/vai dzēšanu atbilstoši Vispārīgās datu aizsardzības regulas prasībām.
13. **Pakalpojuma sniegšanas termiņš ir 31.12.2022. Pilnīga darba uzdevuma izpilde jāveic norādītajā termiņā. Šo termiņu Pasūtītājs ir tiesīgs pagarināt, ja pašvaldībās tiek identificētas papildu personas ar GRT, kurām nepieciešams izvērtējums.**

2. pielikums

**PIEDĀVĀJUMS**

*Tirgus izpētei “Ergoterapeita pakalpojumi pilngadīgu personu ar garīga rakstura traucējumiem atbalsta plānu izstrādei (papildu vērtēšana)”*

Pretendents: [[3]](#footnote-3)

|  |  |  |
| --- | --- | --- |
| Nosaukums/Vārds, uzvārds[[4]](#footnote-4): | |  |
| Reģistrācijas numurs/ personas kods[[5]](#footnote-5): | |  |
| Juridiskā adrese/ deklarētā dzīvesvietas adrese[[6]](#footnote-6): | |  |
| Telefona numurs: | |  |
| E-pasts[[7]](#footnote-7): | |  |
| Kontaktpersona : |  | |
| Telefona numurs: |  | |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas veikt ergoterapeita pienākumus personu ar garīga rakstura traucējumiem atbalsta plānu izstrādē sadarbībā ar sociālo darbinieku, kurš izvērtē personu ar garīga rakstura traucējumiem individuālās vajadzības projekta “Kurzeme visiem”, projekta Nr. 9.2.2.1./15/I/004, ietvaros.

Iesniedzot piedāvājumu, pretendents piekrīt, ka pasūtītājs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Ergoterapeita pienākumus izpildīs[[8]](#footnote-8):

|  |  |  |
| --- | --- | --- |
| **Vārds, uzvārds** | **Sertifikāta numurs** | **Ja ir piedalījies personu ar garīga rakstura traucējumiem atbalsta plānu izstrādē, raksturot pieredzi (kur un kad tā iegūta)** |
|  |  |  |

|  |  |
| --- | --- |
| **Pozīcija** | **Piedāvātā cena par dalību vienas personas izvērtējumā bez PVN** |
| Tehniskajā specifikācijā noteikto  ergoterapeita uzdevumu izpilde piedaloties individuālo vajadzību izvērtēšanā un atbalsta plānu izstrādē pilngadīgām personām ar garīga rakstura traucējumiem |  |

Norādītās cenas spēkā esamības nosacījumi (ja tādi ir):

|  |
| --- |
|  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Garīga rakstura traucējums — šeit Sociālo pakalpojumu un sociālās palīdzības likuma izpratnē - psihiska saslimšana un garīgās attīstības traucējums, kas ierobežo personas spējas strādāt un aprūpēt sevi, kā arī apgrūtina tās iekļaušanos sabiedrībā. [↑](#footnote-ref-1)
2. Ergotarpeits tiek piesaistīts dalībai personu ar GRT izvērtēšanā un atbalsta plānu izstrādē atbilstoši nepieciešamībai. [↑](#footnote-ref-2)
3. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-5)
6. Ja pretendents ir fiziska persona vai pašnodarbināta persona [↑](#footnote-ref-6)
7. E-pasts saziņai ar pasūtītāju. [↑](#footnote-ref-7)
8. Ja nepieciešams, pretendents pavairo rindas [↑](#footnote-ref-8)